b"\n_START_ARTICLE_\nSierra de Francia\n_START_SECTION_\nGeografia\n_START_PARAGRAPH_\nLa serralada de la Sierra de Francia pertany al Sistema Central. \xc3\x89s un mitj\xc3\xa0 muntanyenc amb valls de diversos rius poblats de grans masses boscoses, un terreny elevat sobre l'altipl\xc3\xa0 Castell\xc3\xa0 on acaba la plana salmantina, amb tot un seguit de cims entre les quals destaca la Pe\xc3\xb1a de Francia amb 1723 m. d'altitud, en el cim se situa el santuari mari\xc3\xa0 m\xc3\xa9s alt del m\xc3\xb3n, un repetidor de RTVE i un mirador. El punt m\xc3\xa9s elevat de la serra \xc3\xa9s el pic de La Hastiala de 1.735 m. Tamb\xc3\xa9 s\xc3\xb3n ressenyables la Mesa del Franc\xc3\xa9s amb 1.638 m., i el Pic Robledo amb 1.614 m. La serralada \xc3\xa9s travessada pel recorregut de diversos rius, entre els quals destaquen el riu Francia, que d\xc3\xb3na el nom a la serra, i el riu Alag\xc3\xb3n._NEWLINE_El formen els municipis d'Aldeanueva de la Sierra, Cepeda, Cereceda de la Sierra, Cilleros de la Bastida, El Cabaco, El Ma\xc3\xadllo, El Tornadizo, Escurial de la Sierra, Garcibuey, Herguijuela de la Sierra, La Alberca, La Bastida, La Rinconada de la Sierra, Las Casas del Conde, Linares de Riofr\xc3\xado, Madro\xc3\xb1al, Miranda del Casta\xc3\xb1ar, Mogarraz, Molinillo, Monforte de la Sierra, Nava de Francia, Navarredonda de la Rinconada, Pinedas, San Esteban de la Sierra, San Mart\xc3\xadn del Casta\xc3\xb1ar, San Miguel de Valero, San Miguel del Robledo, Santib\xc3\xa1\xc3\xb1ez de la Sierra, Sequeros, Sotoserrano, Valero i Villanueva del Conde."